गृहमंत्री राजनाथ सिंह द्वारा उद्धाटन किया गया कंप्रीहेंसिव इंटीग्रेटेड बॉर्डर मैनेजमेंट सिस्टम एक अदृश्य दीवार की तरह काम करेगा. यह दिखाई तो नहीं देगा लेकिन जैसे ही घुसपैठिये यहां से घुसने की कोशिश करेंगे वह घुस नहीं पाएंगे. दरअसल, जमीन पर ऑप्टिकल फाइबर सिस्टम, पानी के रास्तों में सेंसर युक्त सोनार सिस्टम और हवा में हाई रेजोल्यूशन कैमरा व एयरोस्टेट कैमरा दुश्मन की हर चाल पर नजर रखेंगे.